|  |  |  |  |
| --- | --- | --- | --- |
| |  |  | | --- | --- | | DWP | Yr Adran | | Gwaith a Phensiynau |   **Ffeithlen am y cap ar fudd-daliadau** |

**Cyhoeddwyd y cap ar fudd-daliadau yn Adolygiad o Wariant 2010**“Capio taliadau budd-daliadau i aelwydydd o 2013...fel nad yw’r un teulu sydd heb waith yn gallu cael mwy mewn budd-daliadau lles na’r enillion canolrifol ar ôl treth ar gyfer aelwydydd sy’n gweithio”.

|  |  |  |
| --- | --- | --- |
| **Cefndir** Bydd y cap yn cael ei gyflwyno o fis Ebrill 2013 a bydd yn gymwys i’r incwm cyfunol o’r prif fudd-daliadau diweithdra, a Budd-dal Tai, Budd-dal Plant a Chredyd Treth Plant.  Bydd y cap fel a ganlyn:   * £500 yr wythnos i gyplau a rhieni sengl * £350 yr wythnos i oedolion sengl |  | **Canfyddiadau o’r Asesiad Effaith diweddaraf** (a gyhoeddwyd ar 16/07/12)   * Bydd y cap yn effeithio ar **56,000** o aelwydydd yn 2013/14 * **£93** yr wythnos i bob aelwyd yw’r gostyngiad cyfartalog mewn budd-daliadau * Mae **46%** o’r aelwydydd y bydd y cap yn effeithio arnynt yn y sector rhentu cymdeithasol * Mae **54%** o’r aelwydydd y bydd y cap yn effeithio arnynt yn y sector rhentu preifat * Mae gan **74%** o’r aelwydydd y bydd y cap yn effeithio arnynt 3 neu fwy o blant * Mae gan **28%** o’r aelwydydd y bydd y cap yn effeithio arnynt 5 neu fwy o blant * Mae **50%** o’r aelwydydd y bydd y cap yn effeithio arnynt yn rhieni sengl * Mae **34%** o’r aelwydydd y bydd y cap yn effeithio arnynt yn cael lwfans ceisio gwaith * Mae **25%** o’r aelwydydd yn cael Lwfans Cyflogaeth a Chymorth * Mae **39%** o’r aelwydydd yn cael Cymhorthdal Incwm |
|  |  |
| **Eithriadau**  Bydd yr aelwydydd canlynol wedi’u heithrio o’r cap:  Y rhai sydd â hawl i gael:   * **Credyd Treth Gwaith**   Y rhai sy’n cael:   * **Lwfans Byw i’r Anabl** * **Taliad Annibyniaeth Bersonol (o fis Ebrill 2013)** * **Lwfans Gweini** * **Yr elfen gymorth o’r Lwfans Cyflogaeth a Chymorth** * **Budd-daliadau Anafiadau Diwydiannol (a phensiynau anabledd rhyfel cyfatebol a thaliadau dan Gynllun Iawndal y Lluoedd Arfog)** * **Pensiwn Rhyfel Gwragedd a Gwŷr Gweddw**   Bydd hawlyddion sydd wedi bod mewn cyflogaeth am 52 wythnos neu fwy pan ydynt yn hawlio budd-dal wedi’u heithrio o’r cap am gyfnod gras hyd at 39 wythnos. |  |
|  |
| **Lleoliadau’r Aelwydydd yr effeithir arnynt**  Mae’r gwaith modelu diweddaraf yn awgrymu:   * Bod 49% o’r aelwydydd yr effeithir arnynt yn Llundain Fwyaf * Bod 9% o’r aelwydydd yr effeithir arnynt yn Ne Ddwyrain Lloegr * Bod 7% o’r aelwydydd yr effeithir arnynt yng Ngogledd Orllewin Lloegr * Bod 7% o’r aelwydydd yr effeithir arnynt yng Ngorllewin Canolbarth Lloegr * Bod 4% o’r aelwydydd yr effeithir arnynt yn yr Alban * Bod 3% o’r aelwydydd yr effeithir arnynt yng Nghymru |
|  | | |
| **Lle na fyddai’r cap ar fudd-daliadau’n gymwys**  Ni fydd hawlyddion yn cael eu capio lle mae rhywun yn yr aelwyd (hawlydd, partner neu unrhyw blant y maent yn gyfrifol amdanynt ac sy’n byw gyda hwy):   * Yn cael gwaith ac yn ennill hawl i Gredyd Treth Gwaith; * Yn cael un o’r budd-daliadau sy’n eithrio derbynyddion o’r cap.   Gallai pobl hefyd:   * Symud i lety rhatach neu negodi gostyngiad yn y rhent i un sy’n fwy fforddiadwy. | | |
|  | | |
| **Camau cyflawni**   * **Cam 1** – o fis Ebrill 2012, bydd Canolfan Byd Gwaith ac Awdurdodau Lleol yn rhoi cymorth i’r aelwydydd hynny sy’n hawlio budd-daliadau diweithdra y bydd y cap ar Fudd-daliadau’n effeithio arnynt ym mis Ebrill 2013 * **Cam 2** – gweithredu’r cap ar Fudd-daliadau ar gyfer hawlyddion newydd a phresennol o fis Ebrill 2013, trwy ddidyniad o’r Budd-dal Tai * **Cam 3** – Bydd y cap yn berthnasol i hawliadau newydd am Gredyd Cynhwysol o fis Hydref 2013. | | |